ועדת הכלכלה, כנסת 20, פרוטוקול מספר 651, 2018-01-03 09:00

איתן כבל: בוקר טוב לכם, גברתי מנהלת הוועדה, היועצת, הרשמת, דובר, שלום לכם, חברים, ברשותכם, לפני שנעבור לסדר יומנו שיהיה קצר בנושא:

איתן כבל: הצעת חוק הרשות הלאומית לבטיחות בדרכים (הוראת שעה) (תיקון מס' 2) (הארכת תוקף), התשע"ח-2018, כמדי יום אני רוצה לפתוח בקריאת שיר.

איתן כבל: הפעם בחרתי לקרוא שיר של יפי גליק, זיכרונה לברכה, רעייתו של יהודה גליק, שנפטרה.

איתן כבל: הסתבר שהיא גם כתבה שירים.

איתן כבל: יפי גליק, אשתו של חבר הכנסת יהודה גליק, חברנו, הלכה ביום שני לעולמה.

איתן כבל: יפי הייתה בת 51 ולבני הזוג שמונה ילדים, בהם ארבעה ילדים משותפים ושתי בנות – אחיות – אומנה.

איתן כבל: כמו כן, הייתה סבתא לשבעה נכדים והתגוררה ביישוב עתניאל.

איתן כבל: יפי הייתה עובדת סוציאלית שכתבה שירים רבים שהתעמתו לא פעם עם האל והאמונה.

איתן כבל: היא התאלמנה בגיל 23, כשהייתה אם טרייה והתחתנה בשנית עם יהודה חברנו.

איתן כבל: היא הייתה לצדו של יהודה כאשר ניסו להתנקש בחייו ולאחר מכן ליוותה אותו במאבקו לאחר ניסיון ההתנקשות.

איתן כבל: השנתיים האחרונות היו קשות כאשר אביה וגיסה נפטרו, וחבריה הטובים, דפנה מאיר, זיכרונה לברכה, ומיכי מרק, זיכרונו לברכה, נרצחו בפיגועים שונים.

איתן כבל: בחודשים האחרונים מצבה הידרדר והיא שכבה בבית החולים בתרדמת.

איתן כבל: אנחנו שולחים שוב את תנחומינו ליהודה חברנו.

איתן כבל: יהי זכרה של יפי ברוך.

איתן כבל: השיר שערי דמעה מתכתב עם תהילים פרק ו'.

איתן כבל: שערי דמעה – יפי גליק "שערי דמעה/ מלאי מורא הפחד/ החשש/ האימה/ עמוסי דמיונות/ וכאבים/ נפתחו לכבוד/ המנצח על הכינור/ עד מתי אבכה/ את כעסי?

איתן כבל: לקח לי זמן ללמוד/ שבכעס המבעבע בי/ שחשבתי שהוא רק צלם בהיכל/ גם הוא מתנה ממך/ תמרור ניווטים במפת חיי/ בכאבי/ בהלה אחזתני/ בעתני/ הקשבתי לפחד/ המוות/ שהסתתר בשאול/ וחלץ נפשי/ המבוהלת/ האזנתי לחמה המתפרצת/ ותרגמתי אותה לדמעות/ לרגשות/ שהציפו את אנחותיי/ בדמעתי ערשי אמסה/ שם/ סרו ממני פועלי אוון/ וחילצת נפשי ממוות/ את עיני מדמעה/ שמעת קול בכיי/ לקחת תחינתי/ למזמור.

איתן כבל: " במעבר חד, כפי שאמרתי, התכנסנו לדיון טכני לגמרי.

איתן כבל: לפני שנאמר כמה דברים, אני אאפשר למשה בקר ולמשה פדר לומר את דבריהם.

איתן כבל: ברשותכם, אני רוצה לומר כמה דברים.

איתן כבל: אני לא מדבר על העובדה שזה באמת מקומם שלא קיבלנו הצעת חוק מסודרת, שכבר היינו אמורים לאשר.

איתן כבל: אני רוצה להזכיר לאנשי משרד התחבורה שזה נושא שהשר לקח על עצמו להוביל אותו כדגל.

איתן כבל: לא לחינם הוא פנה לגיורא רום וביקש ממנו להוביל את המהלך.

איתן כבל: המחשבה הנכונה היא לקחת את הרשות ולהפוך אותה לכלי מרכזי במאבק בקטל בדרכים.

איתן כבל: כלי ממשלתי.

איתן כבל: אני רוצה שהמסר יועבר בצורה ברורה, ואני אומר את זה לחוה, למרות שאנחנו בוודאי לא מפנים את טענותינו כלפי השליח.

<רחל טבת ויזל: חוה היא זאת שעמלה על הצעת החוק והגישה אותה.

איתן כבל: אני יודע, אני יודע.

<לאה ורון: את עורכת הדין ראובני מכירים בוועדה היטב שנים רבות.

<לאה ורון: רק לטובה.

איתן כבל: אני לא רוצה להיות כמו ההוא שבא לטלר ושואל למה לא קיבלתי הלוואה, כאילו הטלר הוא הבעיה.

איתן כבל: ברור שלא.

איתן כבל: חשוב לי להגיד את הדברים גם לאור מערכת היחסים בינינו וגם לאור העובדה שאני יודע מה מקומה של חוה בתהליך הזה.

איתן כבל: היא כאן באמת עמוד תווך של המשרד בעבודתו מולנו.

איתן כבל: לגופו של עניין אני רוצה להבהיר שאנחנו לא נסכים בשום פנים ואופן, ומצדי שיעבירו את זה לוועדה אחרת – אני אומר את זה בצורה ברורה – בוועדה הזאת לא יאשרו הקמת רשות שהיא איבר מדולדל במשרד התחבורה.

איתן כבל: חד-משמעית.

איתן כבל: ואם מישהו חושב שהוא ייתן לזה שם מפוצץ כדי שמאן דהוא יתבלבל ויחשוב שעם שם מפוצץ ועם תיאורים מפוצצים זה יהפוך אותנו שותפים לאיבר מדולדל – טועה.

איתן כבל: זה לא יהיה יותר.

איתן כבל: המאבק בקטל בדרכים – אני מצפה ורוצה שהוא יהיה באמת עניין מרכזי לא רק למשרד התחבורה.

איתן כבל: אני אומר זאת כי אני מודע לעובדה, גברתי, שמשרד התחבורה הוא לא הגורם היחיד בתוך התהליך הזה, ויש כוחות נוספים שותפים שצריכים לתת כתף בעניין הזה.

איתן כבל: עם זאת, וכפי שאמרתי גם לשר יותר מפעם אחת, הוא צריך להחליט אם הוא לוקח על עצמו להוביל והוא מרשה שייתנו לו את הכותרת שר התחבורה והבטיחות בדרכים, יש לזה משמעות.

איתן כבל: אם אתה לא מרגיש שאתה מקבל את מלוא הגיבוי מהממשלה, בוא לראש הממשלה ותגיד לו: אדוני, קח את זה.

איתן כבל: אבל מרגע שקיבלת אחריות, אם אתה לא מקבל את הסמכות כפי שאתה חושב שאתה אמור לקבל אותה, או שתהפוך שולחן, סליחה על הביטוי – שהפרוטוקול לא יבין אותי לא נכון, אלא כמושג – תשמיע את קול הזעקה והצעקה.

איתן כבל: אם אני הייתי הוא, כמו שבכל יום שני אנחנו משתדלים לפתוח עם מספר ההרוגים בתאונות הדרכים, אני חושב שככה היה צריך לפתוח כל ישיבת ממשלה.

איתן כבל: בסוף בסוף החיים בנויים מיצירת דחיפות.

איתן כבל: לייצר את אותה דחיפות שמדביקה את כולם.

איתן כבל: גברתי, אני אומר לך שבהמשך לכך, לקראת הדיון שקבענו ל-16 לחודש בנושא סיכום שנת 2017, אני רוצה לנצל את העובדה שאת כאן כדי לבקש ממך לרכז נתונים.

איתן כבל: אם זה לא מסתדר, אני רוצה תשובה דחופה.

איתן כבל: גם נציגת משטרת ישראל נמצאת כאן.

איתן כבל: השנה הזו הסתיימה עם 362 הרוגים ואני רוצה לתת סימן בכל הרוג.

איתן כבל: דהיינו, באיזה כביש, באיזה תאריך ומה הסיבה.

איתן כבל: יכול להיות שלא יודעים מה הסיבה.

איתן כבל: יש יותר מדי דיבורים על הרבה דברים ואני לא יודע אם אנחנו באמת ממוקדים בבעיות שבאמת גורמות לזה.

<רחל טבת ויזל: אני חושבת שאנחנו מתחילים לפלח את זה לפי אוכלוסיות.

איתן כבל: למה אני מתכוון, למשל?

איתן כבל: אני מכבד את ההחלטה של משטרת ישראל בעניין הזה, בוודאי של ניצב דורון ידיד.

איתן כבל: הוא היחיד בכל המערכת, ולא משנה אם יש תוצאות, שמייצר את תחושת הדחיפות.

איתן כבל: עצם העובדה שהוא מייצר חדשות כל שני וחמישי – אני עוד לא אמרתי אם זה מה שייתן את המענה – אבל כתוצאה מכך יש שיח על העניין הזה, זה כבר משהו.

איתן כבל: נושא הסלולר – אנחנו מרבים לדבר בו.

איתן כבל: באמת מרבים לדבר בו ובצדק.

איתן כבל: שאף אחד כאן לא יטעה.

איתן כבל: צריך לדעת באמת כמה מתוך 362 – אפילו שלא תגידו בוודאות גמורה כי קשה לדבר על זה במושגים של ודאות גמורה – יש חשד.

איתן כבל: משהו.

<רחל טבת ויזל: אנחנו נגיש לאדוני בסוף השבוע הבא את דוח שפר.

איתן כבל: כל אחד הוא עולם ומלואו ושלא נטעה, אבל צריך לדעת איפה אנחנו ממקדים את המאמצים שלנו.

איתן כבל: בנתונים שאתם נותנים לנו מדי שבוע רואים תמונה אחת ברורה.

איתן כבל: האצבע או הזרקור מונח על שתיים-שלוש נקודות, שברור לך איפה זה נמצא: הולכי רגל, ירידה בבין-עירוני, עלייה בתוך הערים, עלייה במבוגרים, עלייה במגזר הערבי – למרות שהשנה יש ירידה קלה, אבל הם עדיין מהווים שליש, שזה מספר גדול מדי אל מול מספרם באוכלוסייה.

איתן כבל: שיהיה ברור שהסיפור של חצר ותאונה ביישוב - - -

<לאה ורון: פגיעה כתוצאה מנסיעה אחורה.

איתן כבל: הדבר הבא הוא אופנועים ואלה שלושת המוקדים.

איתן כבל: אם יש לכם נתון לגבי המגזר הערבי, חשוב לי לדעת כמה מהם נהרגו כנהגי משאיות או פגעו כנהגי משאיות.

חמד עמאר: כמה נהגי משאיות ערבים היו מעורבים בתאונות דרכים.

איתן כבל: כן, תודה.

איתן כבל: אני רוצה להדגיש לא כדבר מגדרי, אלא כי אחת הטענות היא שמעבידים אותם, סליחה על הביטוי, למוות.

איתן כבל: אנחנו מפנים אצבע אל הפוגעים במשאיות במגזר הערבי ובאים חברים, לא רק חברי כנסת אלא בכלל, ואומרים: מה אתה רוצה?

איתן כבל: מה אתה כל כך טוען כלפיהם?

איתן כבל: מעסיקים אותם מבוקר עד לילה, לא נותנים להם מנוחה, מאיימים עליהם בפיטורים.

איתן כבל: אין איום אמיתי ממשי כלפי זה ששולח אותם לנהוג ברכב סביב השעון.

איתן כבל: אלה דברים שחשוב לראות.

איתן כבל: עוד דבר אני מבקש, לקבל את זה מבעוד מועד כדי שיהיה לי הזמן לנסות להתכתב עם התהליך הזה.

איתן כבל: אני ארצה לשבת עם חברי, יעקב אשר, ואני אשמח אם אתה תצטרף, כדי שבאמת יהיה לנו סוג של תמונה ונוכל פעם אחת ולתמיד לנסות ולמקד.

איתן כבל: כמו שאמרתי, ברור ששלושת המקומות האלה, ברור ששם צריך למקד.

<רחל טבת ויזל: למרות שרוב ההרוגים מהחברה הערבית הם צעירים.

<רחל טבת ויזל: זאת האוכלוסייה הכי בעייתית.

חמד עמאר: בתוך היישובים או בין-עירוני?

<רחל טבת ויזל: גם וגם.

<רחל טבת ויזל: בכביש בין-עירוני נוסעים בלי רישיון.

<רחל טבת ויזל: לא רק בכביש עירוני.

איתן כבל: נגמר הסיפור הזה, שפעם היית אומר שזאת בעיה של תשתיות.

איתן כבל: אני סיימתי פה.

<רחל טבת ויזל: אדוני, הפצנו לכל חברי ועדת הכלכלה ולאדוני מסמך מאוד מפורט שמסכם גם את הנתונים, חלקם נתונים שאדוני כבר ביקש והם קיימים במסמך.

איתן כבל: אני ראיתי ואני רוצה מסמך אחד מרוכז.

<רחל טבת ויזל: בטבלאות?

איתן כבל: טבלה אחת שמסדרת 362 הרוגים.

<רחל טבת ויזל: כן, זה בוודאי.

איתן כבל: ובסוף בסוף לכתוב את הסיכום, מה עולה מתוך הטבלה.

איתן כבל: יעקב אשר, בבקשה.

אדוני היושב-ראש, בוקר טוב, כפי שהדברים באו לידי ביטוי גם בשיחות שלנו על הישיבה של היום, שלצערנו הרב אנחנו אמורים לדחות שוב את הארכת התוקף.

חבל שלא נמצאים כאן נציגים נוספים מהמשרד למעט היועצת המשפטית.

אני רוצה לומר משהו, אדוני היושב-ראש, במשך שנים רבות מצבה של הרשות הלאומית היה מעורער.

כל הזמן הרימו אותה, הורידו אותה, פגעו בתקציבים ודברים אחרים.

חלק באשמת הרשות וחלק באשמת אחרים אולי.

חוסר הבהירות וחוסר היציבות ברשות היה בעוכרנו, בעוכרי כולם, בגלל שאני חושב שאין ויכוח על כך שצריך את הרשות.

אם יש ויכוח, שיבוא משרד התחבורה ויגיד שאולי לא צריך את הרשות.

אני רוצה לומר ולהזכיר לך, אדוני היושב-ראש, שבמשך השנתיים האחרונות, כשהוחלף היושב-ראש ונכנסה מנכ"לית חדשה, ליווינו ותמכנו במהלכים האלה, ואתה במיוחד, כדי להפוך את הרשות הלאומית למשהו אפקטיבי יותר, לא למשהו שרק אמור לחלק תקציבים או להוות צינור כזה או אחר לתקציבי משרד התחבורה.

לגורם מתכלל, למשהו שהוא כמו ראש הקואליציה למלחמה בתאונות דרכים, משהו שנותן לרשות הלאומית את הכוח להיות גם המתכנן של הדברים, גם החוקר את הדברים, גם הממליץ ובמיוחד זה שאמור לעקוב אחרי הדברים ולראות שבאמת הדברים קורים, לא רק במשרד התחבורה אלא גם במשרדים אחרים שקשורים למאבק בתאונות הדרכים.

איתן כבל: בוא לא - - - יהיה לנו דיון.

אני מסיים.

צר לי אם אני מבטא את מה שדיברנו בשיחות שלנו, גם בשבוע האחרון, בלילות הלבנים שהיו לנו כאן.

ניצלנו אותם כדי לדבר על דברים טובים.

צר לנו מאוד שהדבר הזה הגיע למצב כזה כי אנחנו באמת רוצים ומבקשים – אני פונה לשר ופונה למשרד – הרשות הלאומית חייבת לקבל יציבות, לקבל כוח, להיות אפקטיבית, לעשות את התפקיד שלה בצורה ממוקדת.

איתן כבל: שיהיה ברור, לא נאפשר.

איתן כבל: אני אומר את זה בצורה ברורה.

אני מצטרף למה שאמר היושב-ראש.

זהו זה וזאת הפעם האחרונה שאנחנו נאשר את זה בצורה הזאת.

בפעם הבאה או שיש רשות, ואם מישהו יחליט שאין רשות, שייקח את האחריות.

איתן כבל: שיגיד.

איתן כבל: שייקח את האחריות ויגיד שאין וזהו.

שייקח את האחריות על הראש שלו.

איתן כבל: חמד, בבקשה.

חמד עמאר: אדוני היושב-ראש, דיברת על נושא תאונות הדרכים בהרחבה ואני חותם על כל מילה שאמרת.

חמד עמאר: אני שיבחתי את השר יותר מפעם אחת על זה שהוא החליט סוף סוף להביא את חוק הרשות הלאומית לתאונות בדרכים.

חמד עמאר: כנראה שעשיתי טעות חמורה.

חמד עמאר: גם במליאה שיבחתי אותו, גם ביום הבטיחות בדרכים ובסוף, מה שהבנתי ממעקב שלי אחרי הנושא, הוא שהשר הניח את זה לוועדת שרים לחקיקה.

חמד עמאר: ואני לא מבין עד עכשיו למה הוא משך אותו.

חמד עמאר: אם את יכולה להסביר לנו למה הוא משך את החוק, אז אני אבין.

חמד עמאר: אם הוא משך אותו בשביל לשפר את החוק, אני מאוד אשמח.

חמד עמאר: אבל אם הוא משך אותו מסיבות אחרות, אני אשמח לדעת איזה סיבות אחרות גרמו לשר למשוך את החוק אחרי שהניח אותו לוועדת שרים.

חמד עמאר: יש כאן גם עובדים, יש בני אדם.

חמד עמאר: יש אנשים שעובדים ברשות שנים רבות.

חמד עמאר: צריך להיות להם ביטחון כלכלי.

חמד עמאר: הם צריכים להבין אם הם ממשיכים לעבוד ברשות או שהם צריכים לחפש משהו אחר.

חמד עמאר: אנחנו לא יכולים להמשיך להחזיק אותם קצר.

חמד עמאר: כל פעם אנחנו מביאים אותם בהוראת שעה לחצי שנה, לשנתיים, לשלוש, לארבע ועכשיו לחצי שנה.

חמד עמאר: אדוני היושב-ראש, אני מציע – החוק כבר הונח – קודם כל, לא להאריך להם לשישה חודשים.

חמד עמאר: להאריך להם לשלושה חודשים.

חמד עמאר: מתוך שלושה חודשים, השר ומשרד התחבורה חייבים להביא לנו את חוק הרשות לכאן, ואנחנו גם כוועדה נוציא מכתב לשר שיביא את זה ונגמור את זה.

חמד עמאר: הרי אנחנו רואים תוצאות.

חמד עמאר: האמת, אתמול דיברתי בנאומים בני דקה על הנושא.

חמד עמאר: יש לנו ירידה של 15 הרוגים וזה המון.

חמד עמאר: כל בן אדם זה עולם ומלואו ואנחנו רוצים להמשיך ככה.

חמד עמאר: יש ירידה במגזר הערבי.

חמד עמאר: אדוני היושב-ראש, אני חושב שאסור לנו להאריך להם לשישה חודשים, כי החוק הונח בוועדת שרים.

חמד עמאר: החוק מוכן.

חמד עמאר: אם הוא משך אותו בשביל לשפר אותו, הוא יכול לשפר אותו בחודש-חודשיים-שלושה.

חמד עמאר: אסור לנו לתת להם שישה חודשים, רק שלושה חודשים.

חמד עמאר: זאת ההצעה שלי.

איתן כבל: תודה, אדוני.

איתן כבל: בבקשה, משה, ממש בקצרה.

<משה בקר: אני טרחתי להגיע לישיבה הזאת מחיפה גם מתוך הערכה שמדובר רק באקט טכני, שמשמעותו הארכת הוראת השעה בחצי שנה.

<משה בקר: טרחתי להגיע כמי שליווה הרבה מאוד הליכי חקיקה בתחום הזה.

<משה בקר: נאמר כאן שיש הצעת חוק שצריכה להחליף את הוראת השעה ואנחנו צריכים לזכור שהוראת השעה התחילה ב-2006.

<משה בקר: היא נקבעה לחמש שנים וכל שנה ושנה אפשר היה לקיים דיון בחוק שבא לשפר את המעמד.

<משה בקר: מסיבה זאת אני בא ורוצה להעלות דברים על סדר-היום, גם לטובת אלה שאם הם הולכים לשנות את החוק בתקופה הזאת, שבה אנחנו מאריכים את הוראת השעה, שהדברים שצריכים להיעשות הם כבדים, כבדים מאוד.

<משה בקר: קודם כל, מילה לגבי הנתונים.

<משה בקר: אנחנו מתברכים בבלימה של העלייה שהייתה בחמש השנים האחרונות ואם נקבע פה המספר 362, זה גם לא מספר סופי, חס וחלילה.

<משה בקר: לעניין הזה, לא משווים את זה לעומת השנה שעברה, עם 377 אלא למה היו היעדים שנקבעו לפני חמש שנים ועשר שנים.

<משה בקר: לפי אותם יעדים היינו צריכים לעמוד על 250 הרוגים ומטה בשנה הזאת.

<משה בקר: כלומר, לא צריך להתברך ולהגיד שחסכנו 15.

<משה בקר: כן, צריך להתברך ב-15.

<משה בקר: על כל אחד צריך להתברך, אבל איפה אנחנו עומדים מול היעדים שקבענו לעצמנו?

<משה בקר: ואיך זה מתקשר לחוק, למעמד של הרשות ולפעילות שצריכה להתקיים?

<משה בקר: לדעתי, היות והרשות היא גם הקומפוזיטור של המוזיקה של הבטיחות בדרכים וגם המנצח על הבטיחות בדרכים, צריך לבחון את זה כך, בדיוק לפי מודלים.

<משה בקר: אני יכול לומר שביפן יש במשרד ראש הממשלה שר לענייני בטיחות בדרכים מטעם ראש הממשלה.

<משה בקר: הוא מנהל את הדברים באותו מעמד כמו שר התחבורה והבטיחות בדרכים של נושא המלחמה בתאונות הדרכים.

<משה בקר: אנחנו נמצאים הרבה מאחור וזאת ההזדמנות כי אם הדבר הבא שיגיע לכאן, לשולחן הוועדה, זה הארכת הוראת השעה לפי המתכונת הקיימת של הרשות, עם המבנה ועם החקיקה שבנתה את הרשות בעקבות ועדת שיינין, אנחנו עדיין נמצאים בנסיגה לאחור.

<משה בקר: יש שם שלושה סעיפים מאוד חשובים ויושב-הראש אמר שהוא הולך לדון בצורה משמעותית בחוק רציני עם שיניים.

איתן כבל: תודה, משה.

<משה בקר: תרשה לי רק משפט אחד על כך שצומצמו התקציבים ומשרד האוצר אומר שבמקום להעביר דרך הרשות למשטרה ולמשרד החינוך, לא צריך את הצינור של הרשות.

<משה בקר: הוא לא מבקר, הוא לא בונה תוכניות.

<משה בקר: הוא רק מייעץ על פי החוק.

<משה בקר: אלה שלושת הסעיפים: הייעוץ למשרד החינוך, הייעוץ למשטרה והייעוץ לשר לגבי כל החלקים בתוך משרד התחבורה, שהם רכב, רישוי נהגים וכך הלאה – כל הדברים האלה צריכים להיות תחת הגג של חוק רציני עם שיניים.

<משה בקר: אני אשמח מאוד לבוא ולומר את הדברים.

<משה בקר: תודה.

איתן כבל: שמעת את ההתייחסות שלי ושל החברים.

איתן כבל: מרדכי פדר, בבקשה.

<מרדכי פדר: אדוני היושב-ראש, כדי למנוע המשך של המצב הנוכחי של ניגוד עניינים, שבו נמצאת הרשות, אנחנו דורשים שיבדקו בפרק הזמן הזה גם אפשרויות לשייך את הרשות למשרד אחר חוץ ממשרד התחבורה.

<מרדכי פדר: כולל בדיקה של שיוך למשרד ראש הממשלה, למשרד האוצר או למשרד עצמאי.

<מרדכי פדר: דבר שני, שיבואו עם תשובות, ניתוחים והמלצות כבר אחרי שלושה חודשים, כמו שאמר חבר הכנסת עמאר, וזאת כדי למנוע מחטף בדקה ה-120, כמו עכשיו, ולאפשר דיון יסודי, מעמיק וראוי על עתיד הרשות.

<מרדכי פדר: יש בידינו עכשיו להציל כ-1,500 בני אדם בעשור הבא.

<מרדכי פדר: אנחנו גם יכולים לתת להם להיהרג.

<מרדכי פדר: תודה רבה לך.

איתן כבל: רחל, בבקשה.

<רחל טבת ויזל: בחצי השנה האחרונה נעשתה עבודה מאומצת על ידי הייעוץ המשפטי של משרד התחבורה.

<רחל טבת ויזל: הונחה הצעת חוק שלדעתנו היא הצעת חוק טובה, ששומרת מצד אחד על עצמאות הרשות ומצד שני עדיין קיימת אחריות לשר התחבורה על מה שקורה ברשות ועל הנושא הזה.

<רחל טבת ויזל: אני לא רוצה להיכנס לכלל הסעיפים, אנחנו ניכנס אליהם בדיון המרכזי בנושא החוק.

<רחל טבת ויזל: החוק הוא חוק נכון וטוב שנמסד את הרשות כגוף המקצועי, המרכזי שבאמת מתכלל את התוכנית הלאומית בנושא הבטיחות בדרכים.

<רחל טבת ויזל: אני חושבת שהחוק שהוגש ונמשך כמה שעות לאחר מכן, אכן מביא לידי ביטוי את כל הדברים האלה.

<רחל טבת ויזל: אני מבינה שהוא נמשך, בין היתר, על מנת לבדוק האם באמת זה החוק הכי טוב שיש.

<רחל טבת ויזל: לדעתנו זה החוק הכי טוב שיש וצריך להמשיך וללכת אתו בכל הכוח.

<רחל טבת ויזל: לא צריך להתחיל מהתחלה.

<רחל טבת ויזל: היו פה הסכמות עם משרד המשפטים, בט"פ, משטרה.

<רחל טבת ויזל: ישבנו עם כולם.

<רחל טבת ויזל: בואו נתקדם עם זה ונסיים את האירוע.

חמד עמאר: מאז שהחוק נמשך אתם עובדים על משהו חדש או שהביאו לכם אותו לשפר?

איתן כבל: אני אגיד לך בדיוק במה מדובר.

איתן כבל: יש שמועות.

איתן כבל: מה שאני לא יודע, אני לא יודע, אבל יש שמועות שמישהו אמר שנקים את המל"ל של התחבורה, של הקטל בדרכים.

<לאה ורון: ליד שר התחבורה.

איתן כבל: זה נשמע מפוצץ.

איתן כבל: לפעמים האויב של האין כלום זה עוד יותר.

איתן כבל: לשם מה כל התהליכים שעשינו פה?

איתן כבל: כי אנחנו מפנטזים שהם יצליחו להיות סוף סוף גוף אפקטיבי.

<רחל טבת ויזל: אנחנו כבר גוף אפקטיבי.

<רחל טבת ויזל: בשנה האחרונה היינו מאוד אפקטיביים.

איתן כבל: רחל, אני אגיד לך את האמת.

איתן כבל: אנחנו מצפים שתהיו הרבה הרבה יותר.

איתן כבל: אני רוצה שתבואי ותגידי שבכללים הנוכחיים אתם לא מצליחים להיות אפקטיביים.

<רחל טבת ויזל: אדוני, הייתי רוצה חוק שנותן לי סמכויות על המשטרה, משרד הבריאות וכולי.

<רחל טבת ויזל: לכן אני אומרת שנהיה ריאליים.

איתן כבל: רחל, את חדשה בתהליך.

<רחל טבת ויזל: כן, למרות שאני מרגישה שאני כבר שנים, אבל חדשה.

<רחל טבת ויזל: זה נכון.

<רחל טבת ויזל: חדשה לגמרי.

איתן כבל: חמד עמאר מלווה את העניין הזה שנים רבות וחבר הכנסת וקנין.

איתן כבל: במקרה או שלא במקרה נמצאים כאן אנשים שעוסקים בעניין הזה כבר הרבה מאוד שנים.

איתן כבל: לא כל יום מכינים חוק חדש.

יצחק וקנין: הכנתי הצעת חוק כבר בקדנציה הקודמת בעקבות חוק הטיס.

יצחק וקנין: אמרתי שצריך להיות איזשהו גוף שבודק וחוקר את הדברים בכלל, לא רק בקטע של הטיס.

יצחק וקנין: יש איזו אמנה בין-לאומית ולכן לא הייתה להם ברירה והם התקפלו, כולל משרד המשפטים, למה שהצענו שם, לחסינות מסוימת שאנחנו נותנים לטייס וכל מיני דברים.

<לאה ורון: כשחוקרים תאונה.

יצחק וקנין: אני אומר לך מידיעה אישית על רשלנות רפואית.

יצחק וקנין: אם הרופא היה מסוגל לכתוב אותה ולהגיד: יש לי חסינות, היינו מונעים מאות מקרים מצערים.

יצחק וקנין: אותו דבר בתאונות.

יצחק וקנין: הנושא של הרכב הכי נוגע אליי כי אני בוחן רכב במקצוע שלי.

יצחק וקנין: לכן אני מכיר את זה.

יצחק וקנין: בצבא הייתי בוחן טנקים, אבל המקצוע המקדים שלי הייתי בוחן רכב.

יצחק וקנין: לא הייתה ברירה, שמו אותי בטנקים.

יצחק וקנין: כמי שמכיר את זה הגשתי הצעת חוק, שעדיין עומדת, והיא מתכללת את כל נושא החקירות, תאונות דרכים, רכבות, מטוסים וכולי.

יצחק וקנין: לשים את זה במקום אחד.

יצחק וקנין: לדעתי אנחנו נחסוך מאות אנשים שמתים לנו בשנה מרשלנות, מטעויות שנעשות.

יצחק וקנין: לא תמיד ייקוב הדין את ההר.

יצחק וקנין: לא צריך לעגל פה פינות, ואני אומר את זה באחריות.

יצחק וקנין: יושבת פה יערה שישבה איתי בחוק הטיס.

יצחק וקנין: הם עמדו על הרגליים האחוריות בנושא של חסינות.

<קריאה: טייסת משנה הייתה בדיון.

יצחק וקנין: כן.

יצחק וקנין: היא יכולה להעיד.

יצחק וקנין: הם עמדו על הרגליים האחוריות.

יצחק וקנין: בסוף הם הבינו שחיי אדם לפני הכול.

יצחק וקנין: חיי אדם לפני הכול.

יצחק וקנין: אבל דבר אחד אני רוצה להגיד כהצעה, תקבלו עליכם את משרד התחבורה וכל משרד, חוץ ממשרד האוצר.

יצחק וקנין: אל תיקחו את האוצר.

יצחק וקנין: אל תשימו אותו עליכם.

איתן כבל: תודה, תודה.

איתן כבל: חוה, רצית מילה?

<חוה ראובני: בקצרה לעניין משיכת הצעת החוק.

<חוה ראובני: המטרה בהחלט הייתה למשוך אותו כדי לשפר כי חשבנו שהמוצר שהצלחנו להגיע אליו לא היה הדבר הכי נכון והכי מספק.

<חוה ראובני: חבר הכנסת וקנין הזכיר את אחד הנושאים שנאלצנו בתהליך הדיונים להוציא, ואנחנו עדיין רוצים להחזיר, וזה נושא חקירת תאונות.

<חוה ראובני: לנסות להגיע למתווה שאפשר לנסות.

<חוה ראובני: זה נושא שהוא אצלנו בעבודה כבר שנה וחצי.

<חוה ראובני: תזכיר חוק הופץ ואכן הוגש לממשלה.

<חוה ראובני: זה לא ששכחנו, זה לא שנרדמנו בשמירה, זה לא שהגיע ה-15 בנובמבר ואמרנו: געוואלד.

איתן כבל: תודה, חוה.

איתן כבל: בסוף יש שורה תחתונה.

איתן כבל: יש דברים שבהם השורה התחתונה היא הקובעת.

איתן כבל: מי מכם מדבר?

<גילי מן וולנר: אני יושבת-ראש ועד העובדים של הרשות הלאומית לבטיחות בדרכים.

<גילי מן וולנר: אני עובדת עשר שנים ברשות ועבדתי גם עם יעקב אשר בעיריית בני ברק.

<גילי מן וולנר: אני מבקשת לשים על השולחן לאנשים המכובדים כאן את העובדה שהרובוטים עוד לא החליפו את העובדים ברשות הלאומית לבטיחות בדרכים.

<גילי מן וולנר: אני מאוד מתחברת לאמירות שלך.

<גילי מן וולנר: יש משמעות מאוד כבדה לאנשים שעושים את העבודה בשטח.

<גילי מן וולנר: מדובר באנשי מקצוע, אקדמאים.

<קריאה: כמה עובדים יש ברשות?

<גילי מן וולנר: פחות מ-60 עובדים וכולל הנהלה 64 עובדים.

<גילי מן וולנר: מדובר באנשים מקצועיים שהמדינה השקיעה בהם, בהכשרה שלהם במשך שנים.

<גילי מן וולנר: כרגע יש פיאסקו של להחזיק 60 אנשים לעוד שלושה חודשים או לעוד חצי שנה.

<גילי מן וולנר: אנחנו מבקשים לקבל החלטה כמה שיותר מהר.

<גילי מן וולנר: מבחינת העובדים אין שום הבדל, כל עוד הרשות שומרת על מצבת כוח האדם, אם הרשות נמצאת בתור גוף עצמאי או בתוך המשרד.

<גילי מן וולנר: אנחנו מבקשים להביא לעובדים האלה בשורה ואמירה שאומרת: עד כאן, אנחנו לא מושכים את זה.

<גילי מן וולנר: תודה רבה.

איתן כבל: תודה לך, תודה לכם.

איתן כבל: ברשותכם, חמד, אני מאוד מתלבט.

איתן כבל: מצד אחד אתה אומר בוא ניתן להם דד-ליין כדי להכניס אותם לתוך מסגרת.

אני הייתי מציע משהו באמצע, וזה לתת חצי שנה כי זה דבר סביר.

איתן כבל: אני רציתי להגיד חצי שנה, ובעוד שלושה חודשים לקיים כאן דיון.

בדיוק.

לקיים כאן ישיבת מעקב.

חמד עמאר: לפני כמה זמן נמשך החוק?

<קריאה: באמצע נובמבר.

חמד עמאר: קרוב לחודשיים.

חמד עמאר: עד עכשיו, מה נעשה בחודשיים האלה?

חמד עמאר: מה השתפר בחודשיים האלה?

<חוה ראובני: המנהלת הכללית של משרד התחבורה עובדת על הנושא הזה.

<חוה ראובני: היא מקיימת דיונים והיא מנסה לגבש את המתווה.

נו, שלושה חודשים לבוא לכאן ולתת לנו כיוון לאן זה הולך?

איתן כבל: חברים, מכיוון שאנחנו נמצאים עם משרד התחבורה בקשר בנושאים נוספים, ואני יכול להגיד על קרן טרנר שהיא נותנת עבודה, אני חושב שראוי שבמקרה הזה אנחנו ניענה לבקשה.

איתן כבל: נוציא לה גם מכתב בעקבות האישור הזה, שאנחנו מאשרים את הדחייה לעוד חצי שנה ובעוד שלושה חודשים אנחנו נרצה לעשות דיון סטטוס קצר, איפה הדברים עומדים.

<רחל טבת ויזל: אדוני, אם אנחנו נעשה דיון סטטוס בעוד שלושה חודשים לא נזוז.

<רחל טבת ויזל: צריך להתחיל להזיז את זה עכשיו.

איתן כבל: סליחה, רחל, אני לא המשרד.

איתן כבל: אני חוזר ואומר שמתבלבלים עם סמכויות הוועדה.

אנחנו מעלים דברים ואחר כך מאשימים אותנו למה זה לא קורה.

<רחל טבת ויזל: להפך, להפך.

<רחל טבת ויזל: המושב מסתיים תוך שלושה חודשים.

איתן כבל: אמרתי, בשביל מה הביאו את גיורא?

איתן כבל: כן, בבקשה.

<מירב תורג'מן: אדוני, הואיל ואנחנו כבר בתוך 2018 וכדי בכל זאת לאפשר רצף העסקה של העובדים, אולי ראוי לשקול להוסיף הוראת תחילה רטרואקטיבית ולקבוע שהוראת החוק תחול החל מה-1 בינואר 2018.

חמד עמאר: היא העלתה נקודה מאוד חשובה.

חמד עמאר: בעוד שלושה חודשים יש פגרה בכנסת, אפילו פחות משלושה חודשים.

איתן כבל: אנחנו נסדר את זה, אל תדאג.

איתן כבל: שזאת לא תהיה הבעיה.

איתן כבל: חברים, אני חייב לסיים.

איתן כבל: עורכת הדין ראובני, בבקשה.

<חוה ראובני: הצעת חוק הרשות הלאומית לבטיחות בדרכים (הוראת שעה) (תיקון מס' 2) (הארכת תוקף), התשע"ח–2018.

<חוה ראובני: תיקון סעיף 45.

<חוה ראובני: 1.

<חוה ראובני: "בחוק הרשות הלאומית לבטיחות בדרכים, הוראת שעה התשס"ו-2006, בסעיף 45, בסופו יבוא: "על אף האמור בסעיפים קטנים (א) עד (ג), חוק זה ימשיך לעמוד בתוקפו עד יום י"ז בתמוז התשע"ח, 30 ביוני 2018.

<חוה ראובני: " הנוסח הזה הוא סוג של נוסח רטרואקטיבי.

<חוה ראובני: כלומר, זה ממשיך לעמוד.

<מירב תורג'מן: אנחנו נבדוק את זה.

<חוה ראובני: זה חייב להיות בתוקף החל מ-1 בינואר.

<מירב תורג'מן: אם מבחינת הנוסח אנחנו נידרש להוסיף את הסעיף של התחילה, אנחנו נוסיף אותו, ואם זה ינוסח אחרת, באופן שהוא ימשיך עד ה-30 ביוני, נעשה את זה.

<מירב תורג'מן: אבל כמובן שזו הכוונה.

איתן כבל: אתם תמצאו את הדרך.

<רחל טבת ויזל: אבל שיובן שיש לנו התחייבויות.

איתן כבל: ברור, ברור.

איתן כבל: אני מעלה להצבעה תחת התיקונים והניסוחים הנדרשים של גברתי, היועצת המשפטית, כדי שתהיה רציפות וגם כדי שיתאפשר לרשות להמשיך לעבוד כמו שצריך.

איתן כבל: מי בעד, מי נגד.

איתן כבל: בעד הבקשה – פה אחד

איתן כבל: נמנעים – אין

איתן כבל: תודה רבה, הבקשה אושרה.

איתן כבל: הישיבה נעולה.